Oficialusis leidinys L 256 , 18/09/1998 p. 0003 - 0007



Komisijos reglamentas (EB) Nr. 1980/98 1998 m. rugsėjo 17 d. atidarantis Bendrijos tarifines kvotas, nustatantis tarifines ribas bei numatantis jų administravimą ir nustatantis Bendrijos priežiūrą tam tikriems Afrikos, Karibų jūros ir Ramiojo vandenyno (AKR) šalių kilmės žemės ūkio produktų referenciniams kiekiams EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1998 m. liepos 20 d. Tarybos reglamentą (EB) Nr. 1706/98 dėl tvarkos taikytinos žemės ūkio produktams ir prekėms, gaunamiems perdirbus Afrikos, Karibų ir Ramiojo vandenyno šalių (AKR šalių) kilmės žemės ūkio produktus ir panaikinančiame Reglamentą (EEB) Nr. 715/90 [1], ypač į jo 30 straipsnį, kadangi ketvirtoji AKR-EB konvencija [2], toliau vadinama "Konvencija", numato atsisakyti arba sumažinti muitus tam tikriems į Bendriją importuojamiems AKR šalių kilmės produktams neviršijant tarifinių kvotų, tarifinių ribų arba referencinių kiekių; kadangi Konvencijoje numatytos tarifinės kvotos, tarifinės ribos arba referenciniai kiekiai turi būti nustatomi kasmet, kol baigs galioti Konvencija; kadangi Komisijai tenka priimti vykdomąsias priemones Bendrijos tarifinėms kvotoms, tarifinėms riboms ir referenciniams kiekiams nustatyti ir administruoti; kadangi 1993 m. liepos 2 d. Komisijos reglamentas (EEB) Nr. 2454/93, nustatantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [3] su paskutiniais pakeitimais, padarytais Reglamentu (EB) Nr. 1677/98 [4], sutvirtino nuostatas dėl tarifinių kvotų, kurios turi būti naudojamos chronologiškai pagal deklaracijų išleisti laisvai judėti priėmimo datas, valdymo ir lengvatinio importo priežiūrą reglamentuojančias nuostatas; kadangi per derybas dėl Lomé konvencijos patikslinimo laikotarpio viduryje buvo sutarta, kad tvarkos pokyčiai turi įsigalioti 1996 m. sausio 1 d.; kadangi dėl šios priežasties reikia priimti nuostatas dėl šio reglamento taikymo ir Komisijos reglamentų (EB) Nr. 1280/94 [5] su pakeitimais, padarytais Reglamentu (EB) Nr. 896/95 [6], (EB) Nr. 2763/94 [7] su paskutiniais pakeitimais, padarytais Reglamentu (EB) Nr. 2411/96 [8] ir (EB) Nr. 2942/95 [9] su pakeitimais, padarytais Reglamentu (EB) Nr. 982/96 [10], panaikinimo, įsigaliosiančias nuo tos datos; kadangi šiame reglamente numatytos priemonės atitinka Muitų kodekso komiteto nuomonę, PRIĖMĖ ŠĮ REGLAMENTĄ: 1 straipsnis 1. Muito mokesčių A priede išvardytiems AKR šalių kilmės produktams, išleistiems laisvai judėti Bendrijoje ir turintiems kilmės įrodymą pagal Kilmės protokolą prie konvencijos, galima atsisakyti arba juos galima sumažinti neviršijant tame priede nurodytų kvotų. 2. Šiame straipsnyje minimas tarifines kvotas valdo Komisija pagal Reglamento (EEB) Nr. 2454/93 308a–308c straipsnį. 3. Kiekviena valstybė narė užtikrina, kad minėtų produktų importuotojai galėtų vienodai ir be pertrūkio naudotis kvotomis tiek, kiek leidžia atitinkamos kvotos dydis. 2 straipsnis 1. Muito mokesčių B priede išvardytiems AKR šalių kilmės produktams, išleistiems laisvai judėti Bendrijoje ir turintiems kilmės įrodymą pagal Kilmės protokolą prie konvencijos, galima atsisakyti neviršijant tame priede nurodytų tarifinių ribų. 2. Šiame straipsnyje minimų tarifinės ribos priežiūrą Bendrijos vardu atlieka Komisija, glaudžiai bendradarbiaudama su valstybėmis narėmis, pagal Reglamento (EEB) Nr. 2454/93 308d straipsnį. 3 straipsnis 1. Muito mokesčių C priede išvardytiems AKR šalių kilmės produktams, išleistiems laisvai judėti Bendrijoje ir turintiems kilmės įrodymą pagal Kilmės protokolą prie konvencijos, galima atsisakyti neviršijant tame priede nurodytų referencinių kiekių, ir tokiems produktams taikoma Bendrijos priežiūra. 2. Bendrijos mastu registruojama, kaip išnaudojami referenciniai kiekiai, panaudojant duomenimis, kuriuos Komisijai pateikia valstybės narės, remiantis Reglamento (EEB) Nr. 2454/93 308d straipsniu. 4 straipsnis Komisija, glaudžiai bendradarbiaudama su valstybėmis narėmis, imasi bet kokių reikiamų priemonių šio reglamento taikymui. 5 straipsnis Reglamentai (EB) Nr. 1280/94, (EB) Nr. 2736/94 ir (EB) Nr. 2942/95 panaikinami. 6 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Jis taikomas nuo 1996 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. rugsėjo 17 d. Komisijos vardu Mario Monti Komisijos narys [1] OL L 215, 1998 8 1, p. 12. [2] OL L 229, 1991 8 17, p. 3. [3] OL L 253, 1993 10 11, p. 1. [4] OL L 212, 1998 7 30, p. 18. [5] OL L 140, 1994 6 3, p. 10. [6] OL L 92, 1995 4 25, p. 12. [7] OL L 294, 1994 11 15, p. 6. [8] OL L 329, 1996 12 19, p. 8. [9] OL L 308, 1995 12 21, p. 9. [10] OL L 131, 1996 6 1, p. 43. -------------------------------------------------- A PRIEDAS dėl 1 straipsnyje minimų produktų Nepaisant Kombinuotosios nomenklatūros aiškinimo taisyklių, produktų aprašymo formuluotė turi tik nurodomąją vertę, o lengvatų sistemą nulemia, šio priedo kontekste, KN kodai, galiojantys šio reglamento priėmimo metu. Kai nurodomi ex KN kodai, lengvatų sistemą nulemia KN kodų taikymas ir atitinkamas aprašymas, kartu paėmus. Užsakymo Nr. | KN kodas | Taric subpozicija | Aprašymas | Kvotos dydis per metus ar nurodytą laikotarpį (tonomis) | Muitas (sumažinimo %) | 09.1613 | ex07020000 | 010203040506151617181920606162636465808182838485 | Vyšniniai pomidorai, švieži arba šaldyti, nuo lapkričio 15 d. iki balandžio 30 d. | 2000 | 100 | 09.1601 | ex07020000 | 080910111213222324252627686970717273888990919293 | Pomidorai, išskyrus vyšninius, švieži arba šaldyti, nuo lapkričio 15 d. iki balandžio 30 d. | 2000 | 60 | 09.1615 | ex08061010 | 15 | Valgomosios vynuogės, be kauliukų, šviežios, nuo sausio 1 d. iki 31 d. | 400 | 100 | 09.1616 | ex08061010 | 85 | Valgomosios vynuogės, be kauliukų, šviežios, nuo gruodžio 1 d. iki 31 d. | 400 | 100 | 09.1610 | 080810 | | Obuoliai, švieži | 1000 | 50 | 09.1612 | 08082010 | | Kriaušės, šviežios | 2000 | 65 | 08082050 | | | | | 09.1603 | ex08101005 | | Braškės ir žemuogės, šviežios, nuo sausio 1 d. iki vasario pabaigos | 1600 | 100 | ex08101080 | | Braškės ir žemuogės, šviežios, nuo lapkričio 1 d. iki gruodžio 31 d. | | | -------------------------------------------------- B PRIEDAS dėl 2 straipsnyje minimų produktų Nepaisant Kombinuotosios nomenklatūros aiškinimo taisyklių, produktų aprašymo formuluotė turi tik nurodomąją vertę, o lengvatų sistemą nulemia, šio priedo kontekste, KN kodai, galiojantys šio reglamento priėmimo metu. Kai nurodomi ex KN kodai, lengvatų sistemą nulemia KN kodų taikymas ir atitinkamas aprašymas, kartu paėmus. Užsakymo Nr. | KN kodas | Taric subpozicija | Aprašymas | Referencinis kiekis per nurodytą laikotarpį (tonomis) | 26.0010 | ex08042010 | | Datulės ir figos, šviežios, nuo lapkričio 1 d. iki balandžio 30 d. | 200 | -------------------------------------------------- C PRIEDAS dėl 3 straipsnyje minimų produktų Nepaisant Kombinuotosios nomenklatūros aiškinimo taisyklių, produktų aprašymo formuluotė turi tik nurodomąją vertę, o lengvatų sistemą nulemia, šio priedo kontekste, KN kodai, galiojantys šio reglamento priėmimo metu. Kai nurodomi ex KN kodai, lengvatų sistemą nulemia KN kodų taikymas ir atitinkamas aprašymas, kartu paėmus. Užsakymo Nr. | KN kodas | Taric subpozicija | Aprašymas | Referencinis kiekis per nurodytą laikotarpį (tonomis) | 12.0105 | ex08051010ex08051030ex08051050ex08051084 | | Apelsinai, švieži arba džiovinti, nuo gegužės 15 d. iki rugsėjo 30 d. | 25000 | 12.0115 | ex08052010ex08052030ex08052050ex08052070ex08052090 | | Mandarinai (įskaitant tanžerinus (tangerines) ir satsumas (satsumas)); klementinos (clementines), vilkingai (wilkings) ir panašūs citrusų hibridai, švieži arba džiovinti, nuo gegužės 15 d. iki rugsėjo 30 d. | 4000 | 12.0120 | ex08061010 | 20 | Valgomosios vynuogės, be kauliukų, šviežios, nuo vasario 1 d. iki kovo 31 d. | 100 | --------------------------------------------------